Resultate vir Taxify
Tegnuus 05 Desember 2019 15:28
Bolt nou in dié 25 SA dorpe en stede beskikbaar
Tegnuus 26 Maart 2019 16:11
Misdaad 18 Maart 2019 19:45
Hof 12 Februarie 2019 13:46
Taxify-bestuurder wat 2 glo aanval, verskyn in hof
Misdaad 10 Januarie 2019 17:54
Taxify-bestuurder 2 keer in 1 aand aangeval
Tegnuus 04 Oktober 2018 10:01
Taxify brei uit na nóg twee SA stede
Tegnuus 02 Julie 2018 11:57
Plaaslike taxidiens sê Uber, Taxify die stryd aan
Tegnuus 06 Junie 2018 14:21
Uber en kie reeds in Gauteng gereguleer
Tegnuus 30 Mei 2018 14:37
Taxify kry $175 m. – kom dalk na nog SA stede Simba Mhere-ongeluk: Getuie se geloofwaardigheid bevraagteken - Maroela Media
Simba Mhere-ongeluk: Getuie se geloofwaardigheid bevraagteken
Die staat het Maandag die geloofwaardigheid van ŉ ongelukstoneel-rekonstruksiedeskundige bevraagteken in die verhoor van Preshalin Naidoo (24) wat betrokke was in die ongeluk waarin Simba Mhere, die Top Billing-aanbieder, gesterf het.
Naidoo word tans aangekla in verband met die motorongeluk wat in 2015 die lewens van Mhere en sy vriend, Kady-Shay O’Bryan, geëis het. Hy staan tereg op twee aanklagte van strafbare manslag. Die ongeluk, waarby drie motors betrokke was, het op 31 Januarie 2015 in William Nicol-rylaan plaasgevind.
Stanley Bezuidenhout, die verdediging se ongelukstoneel-rekonstruksiedeskundige, is Maandag deur Dinesh Nandkissor, staatsaanklaer, ondervra. Nandkissor het Bezuidenhout gevra of hy met Naidoo gekonsulteer het voor hy sy verslag saamgestel het wat in Februarie vanjaar gefinaliseer is.
Bezuidenhout het laat hoor dat hy in Desember 2015 met Naidoo vergader het nadat hy reeds die motor ondersoek het.
Nandkissor het aangevoer die getuienis van Naidoo en Bezuidenhout stem te veel ooreen en dat sy webtuiste glo aandui dat sy maatskappy hul ondersoek in lyn stel met hul kliënte en die kliënte se regsverteenwoordiging.
Teks op Bezuidenhout se webtuiste lui: “Ons het nog nooit getuig in ŉ saak waar ons verkeerd bewys is nie, waar ons verloor het of waar ons as kundiges verkeerd bewys is nie.” Bezuidenhout het met Nandkissor saamgestem en laat hoor dat die stelling vir bemarkingsdoeleindes is. Dié stelling is gevolglik aan die einde van die verrigtinge gewysig.
Nandkissor het na ŉ vorige saak verwys waarin Bezuidenhout getuig het en die landdros in daardie saak gelas het dat sy bevindings onbetroubaar was. Bezuidenhout het gesê hy is nie bewus van die uitspraak nie en die stelling op die webtuiste is twee jaar gelede opgestel.
Adv. Francois Roets, vir die verdediging, het vir Bezuidenhout gevra of hy gemanipuleer is om ŉ spesifieke gevolgtrekking te bereik. “Ek pas nie my bevindings aan nie. In ons bedryf kom kennis van navorsing en nuwe bevindings.”
Landdros David Mahango het gevra: “Jy sluit spoed heeltemal uit?”
“Ten tyde van die ongeluk, ja,” het Bezuidenhout geantwoord.
Mahango het gesê die rede hoekom hy vra is omdat Mhere se pa, wat ook in die motor was, én die analise van die snelhede van die motors aangedui het dat die motor stadig gery het toe hulle die kruising waar die ongeluk plaasgevind het, genader het. Volgens Mahango is dit belangrik om die snelheid van die motor voor die ongeluk vas te stel.
Die staat en die verdediging het hul sake gesluit en het ingestem om slotbetoë in 2018 te rig.
Die saak is tot 15 Januarie uitgestel.
Poppie-saak: ‘Daar moet nie net twee beskuldigdes voor hof wees’
Nóg ŉ boer op plaas doodgeskiet